เขตหนานชาน (เชินเจิ้น)

เขตหนานชาน () เป็นหนึ่งในเก้าเขตของเชินเจิ้น มณฑลกวางตุ้ง ประเทศจีน ก่อตั้งขึ้นในเดือนมกราคม ค.ศ. 1990 โดยได้รับการอนุมัติจากคณะมนตรีรัฐกิจสาธารณรัฐประชาชนจีน และเป็นส่วนหนึ่งของเขตเศรษฐกิจพิเศษเชินเจิ้น ร่วมกับเขตหลัวหู, เขตฝูเถียน, และเขตหยานเถียน เขตนี้ได้ชื่อว่า "หนานชาน" เนื่องจากตั้งอยู่ในพื้นที่เทือกเขาต้าหนานชาน เสี่ยวหนานชาน และหมู่บ้านหนานชาน ซึ่งมีประวัติศาสตร์ยาวนานกว่า 700 ปี ที่ตั้งของรัฐบาลประชาชนเขตหนานชานตั้งอยู่ที่เลขที่ 2 ถนนเถายฺเหวียน

เขตหนานชานตั้งอยู่ทางตะวันตกเฉียงใต้ของเชินเจิ้น มีพื้นที่ 187.53 ตารางกิโลเมตร และมีแนวชายฝั่งยาว 43.7 กิโลเมตร มีสำนักงานเขต 8 แห่ง และคณะกรรมการชุมชน 105 แห่ง มีอาณาเขตติดกับอ่าวเชินเจิ้นทางทิศตะวันออก ปากแม่น้ำจูทางทิศตะวันตก ภูเขาหยางไถทางทิศเหนือ และเกาะเน่ย์หลิงติงและเกาะต้าฉั่นทางทิศใต้

เขตหนานชานเป็นฐานสำคัญด้านอุตสาหกรรมเทคโนโลยีขั้นสูง การศึกษาระดับอุดมศึกษา การท่องเที่ยว และศูนย์โลจิสติกส์ฝั่งตะวันตกของเชินเจิ้น นอกจากนี้ยังเป็นที่ตั้งของมหาวิทยาลัยเชินเจิ้น เมืองมหาวิทยาลัยเชินเจิ้น สวนอุตสาหกรรมไฮเทคเชินเจิ้น และศูนย์กีฬาอ่าวเชินเจิ้น แหล่งท่องเที่ยวในเขตหนานชาน ได้แก่ โอเวอร์ซีส์ไชนีสทาวน์ วินโดออฟเดอะเวิลด์ สวนสนุกแฮปปีวัลเลย์เชินเจิ้น หมู่บ้านวัฒนธรรมพื้นบ้านจีน ซีเวิลด์ เมืองโบราณซินอัน กรีนเวิลด์ สวนสัตว์เชินเจิ้นซาฟารีพาร์ก และอุทยานแห่งชาติถังหลางซาน เป็นต้น

 เขตการปกครอง 
เขตหนานชานแบ่งออกเป็นแขวงต่างๆ ดังต่อไปนี้
 ชื่อ  อักษรจีน   พินอิน  ยฺหวิดเพ็ง  ประชากร (2010)  พื้นที่ (ตร.กม.) แขวงหนานโถว  南头街道  Nántóu Jiēdào  nam4 teo4 gai1 dou6  163,237  16.80 แขวงหนานชาน  南山街道  Nánshān Jiēdào  nam4 san1 gai1 dou6  152,312  23.90 แขวงชาเหอ  沙河街道  Shāhé Jiēdào  sa1 ho4 gai1 dou6  121,350  22.32 แขวงซีลี่  西丽街道  Xīlì Jiēdào  sei1 lei6 gai1 dou6  187,832  49.16 แขวงเฉอโข่ว  蛇口街道  Shékǒu Jiēdào  sé4 heo2 gai1 dou6  87,304  12.29 แขวงเจาชาง  招商街道  Zhāoshāng Jiēdào  jiu1 sêng1 gai1 dou6  79,650  18.36 แขวงเยฺว่ไห่  粤海街道  Yuèhǎi Jiēdào  yud6 hoi2 gai1 dou6  157,807  14.40 แขวงเถายฺเหวียน  桃源街道  Táoyuán Jiēdào  tou4 yun4 gai1 dou6  138,853  40.00

 การขนส่ง 
 รถไฟใต้ดินเชินเจิ้น 
ปัจจุบันเขตหนานชานมีรถไฟใต้ดินให้บริการ 7 สายที่ดำเนินการโดยเชินเจิ้น เมโทร:
 30px|alt=(1)|รถไฟใต้ดินเชินเจิ้น สาย 1 สาย 1 (ลัวเป่า)
 30px|alt=(1)|รถไฟใต้ดินเชินเจิ้น สาย 2 สาย 2 (เฉอโข่ว)
 30px|alt=(1)|รถไฟใต้ดินเชินเจิ้น สาย 5 สาย 5 (หวนจง)
 30px|alt=(1)|รถไฟใต้ดินเชินเจิ้น สาย 7 สาย 7 (ซีลี่)
 30px|alt=(1)|รถไฟใต้ดินเชินเจิ้น สาย 9 สาย 9 (เหมย์หลิน)
 30px|alt=(1)|รถไฟใต้ดินเชินเจิ้น สาย 11 สาย 11 (สนามบิน)
 30px|alt=(1)|รถไฟใต้ดินเชินเจิ้น สาย 12 สาย 12 (หนานเป่า)

สถานีรถไฟ
 เฉอโข่วตะวันตก ()
 มาวาน ()
 เชินเจิ้นตะวันตก ()
 ซีลี่ ()

 เศรษฐกิจ 
จากการจัดอันดับผลิตภัณฑ์มวลรวมในประเทศของมณฑลกวางตุ้ง ในปี ค.ศ. 2015 เขตหนานชาน เชินเจิ้น มีมูลค่า 371,457 พันล้านหยวน แซงหน้าเขตเทียนเหอ กว่างโจว ขึ้นเป็นอันดับหนึ่งของมณฑล

เขตอุตสาหกรรมเฉอโข่วเป็นศูนย์กลางเศรษฐกิจยุคแรกของเขตหนานชาน นอกจากนี้ยังมีอุทยานวิทยาศาสตร์และเทคโนโลยี โดยสวนอุตสาหกรรมไฮเทคที่มีชื่อเสียงที่สุดของเชินเจิ้นตั้งอยู่ทางฝั่งตะวันตกของแม่น้ำต้าชา ในขณะที่แขวงซีลี่ยังคงมีโรงงานขนาดเล็กเหลืออยู่บางส่วน

ก่อนคริสต์ทศวรรษ 2000 เขตหนานชานเคยมีเหมืองหินถังหลั่ง แต่ได้หยุดการทำเหมืองไปเมื่อมีการพัฒนาเขตเศรษฐกิจพิเศษ

ในปี 2020 ผลิตภัณฑ์มวลรวมในเขต (จีดีพี) เขตหนานชานอยู่ที่ 650,222 พันล้านหยวน เพิ่มขึ้นร้อยละ 5.1 เมื่อเทียบจากปีก่อนหน้า

 อ้างอิง 

 แหล่งข้อมูลอื่น 



หนานชาน